rlitschk/wikidir huggingface dataset:
De List vun de Liddmaaten vun den 7. Neddersassischen Landdag enthollt all Afordneten, de in de 7. Wahlperiood (1970–1974) den Landdag Neddersassen anhörrt hemm. Nah de Landdagswahl an‘ 14. Juni 1970 hett sück de Landdag as folgt tosommensett: Wilhelm Baumgarten, SPD SPD-Fraktschoon Helmut Kasimier CDU-Fraktschoon: Wilfried Hasselmann Barbara Simon: Abgeordnete in Niedersachsen 1946–1994. Biographisches Handbuch. Niedersächsischer Landtag, Hannover 1996. Maten von’n Neddersassischen Landdag Ernannt Landdag (1946–1947) | 1. Wahlperiood (1947–1951) | 2. Wahlperiood (1951–1955) | 3. Wahlperiood (1955–1959) | 4. Wahlperiood (1959–1963) | 5. Wahlperiood (1963–1967) | 6. Wahlperiood (1967–1970) | 7. Wahlperiood (1967–1970) | 8. Wahlperiood (1974–1978) | 9. Wahlperiood (1978–1982) | 10. Wahlperiood (1982–1986) | 11. Wahlperiood (1986–1990) | 12. Wahlperiood (1990–1994) | 13. Wahlperiood (1994–1998) | 14. Wahlperiood (1998–2003) | 15. Wahlperiood (2003–2008) | 16. Wahlperiood (2008–2013) | 17. Wahlperiood (2013)
Düring betekent Düring, Oort in de Gemeen Lox in’n Landkreis Cuxhoben, Neddersassen, von Düring, neddersassische Eddelfamilie, Düring AG, Ünnernehmen ut de Swiez, Der Düring, Minnesänger ut dat 13. Johrhunnert. Düring oder von Düring is de Familiennaam von Adolph Nikolaus von Düring (1820–1882), düütschen Dokter, Arp von Düring (1672–1732), düütschen Eddelmann, Balthasar Düring (üm 1466–1529), düütschen lutherschen Theoloog un Reformater, Carl Johann Georg von Düring (1773–1862), düütschen Verwaltungsbeamten, Christian Düring (* 1939), düütschen Sportschütten, Christoph Düring, düütschen Goodsbesitter un Afornten, Christoph Otto von Düring (1691–1770), düütschen Verwaltungsbeamten, Cilian Joseph von Düring (1712–?), düütschen Mediziner, Ernst von Düring (1858–1944), düütschen Mediziner, Ingemar Düring (1903–1984), sweedschen Ooldphiloloog, Jan Erik Düring (1926–2014), noorweegschen Speelbaas, Johann Christian von Düring (1697–1766), düütschen Aadligen, Johann Christian von Düring (1792–1862), hannöverschen Forstmann un Freekorpsföhrer, Johann Christoph von Düring (1695–1759), sweedschen Generaalfeldmarschall, Klaus-Peter Düring († 2015), düütschen Manager, Levin Hermann Otto von Düring (1769–1838), düütschen Generaalmajor, Lothar Düring (1940–2014), düütschen Skifohrer, Melchior von Düring (üm 1585–1652), düütschen Eddelmann, Michael Düring (* 1963), düütschen Slawist, Niclas Düring (* 1990), noorweegschen Segler, Otto von Düring (1807–1875), düütschen Jurist un Politiker, Otto Emil von Düring (1829–1912), düütschen Hoffbeamten, Otto Fredrik Düring (üm 1694–1715), sweedschen Offzeer, Ruth Düring (* 1958), düütsche Juristin, Svend
Wilhelm von Düring is de Naam von Wilhelm von Düring (1836–1907), düütschen Verwaltungsbeamten, Wilhelm von Düring, düütschen Generaal. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Johann von Düring is de Naam von Johann Christian von Düring (1697–1766), düütschen Aadligen, Johann Christian von Düring (1792–1862), hannöverschen Forstmann un Freekorpsföhrer, Johann Christoph von Düring (1695–1759), sweedschen Generaalfeldmarschall. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Johann Christian von Düring is de Naam von Johann Christian von Düring (1697–1766), düütschen Aadligen, Johann Christian von Düring (1792–1862), hannöverschen Forstmann un Freekorpsföhrer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Günter Kiehm (* 3. August 1931 in Hannober; † 11. Januar 2021) weer en düütsch Politiker (SPD). Nah sien Realschoolafsluss hett Kiehm van 1952 bit 1955 as Verwaltensangestellter bi de Verwalten vun den Landkreis Hannober arbeit. He weer dornah siet 1955 as 1955 as Angestellter in de Gemeennützigen Wahnungswertschap un van 1962 bit 1973 as Geschäftsführer vun en kommunale Wahnungsbausellschopp tätig. Van 1974 bit 1980 weer Kiehm Direkter vun den Kommunalverband Hannober. Kiehm is 1950 in de SPD intreeden un weer van 1959 bit 1966 Raatsliddmaat vun de Stadt Barsinghausen. He weer van 1961 bit 1971 Kreisdagsliddmaat vun den Landkreis Hannober un weer dor van 1966 bit 1970 Landraat. Van 1970 bit 1974 weer he Landdagsafordneter in Neddersassen. Bi de Bundsdagswahl 1980 wurr he in den Düütschen Bundsdag wählt, den he bit 1990 anhörrn dee. 1980 un 1987 wunn he dat Direktmandat in‘ Wahlkreis Hannober-Land II, 1983 is he över de Landeslist vun de SPD Neddersassen in dat Parlament intrucken. He weer verheiraadt un harr dree Kinner. Barbara Simon: Abgeordnete in Niedersachsen 1946–1994. Biographisches Handbuch. 1996, Siet 195. Kürschner Volkshandbuch Deutscher Bundestag 11. Wahlperiode 55. Uplaag, Siet 124. Normdaten: GND: 1034923234 (OGND, AKS) | VIAF: 300778381 | Wikipedia-Personensöök
Standing Bear (* 1829; † 1908) weer en Hööftling vun de Ponca Indianer in dat hüüdig Nebraska. Bekannt wurr he dör en Gerichtsverfohren Standing Bear v. Crook, dat an‘ 30. April 1879 in Washington D.C. stattfunn, un in dat faststellt wurr, dat sück dat bi Indianer ok um Minschen hanneln deiht, de ok Anspröök up de Grundrechte vun de Amerikaansch Verfaaten hemm. Standing Bear hett in dissen Perzess gegen sien Internierung in en Militärlager in Omaha ,Nebraska, klagt. Dorbi deen hüm Susette La Flesche, en Ohama Indianerin as Dolmetscherin, un wurr dör dit Gerichtsverfohren bekannt. Standing Bear gellt as Sinnbild för dat Ünnerdrücken vun de indogenen Bevölkerung in dat hüdige Nebraska. För all Bedeeligten unverwacht hett dat Gericht de Internierung för illegal befunnen un Standing Bear un sien Gefolgslüüd mussen ut de Internierung dör de US Armee entlaaten wurrn. Hööftling Standing Bear wurr 1829 in de dormalig Heimat vun de Ponca Indianer an‘ Niobara in den hüdigen US-Bundsstaat Nebraska boren. He is in dat Spannungsfeld vun de amerikaansch Oorinwahner upwussen. In sien Jöögd keem dat fakener to blödig Konflikten mit den Arzfeinden vun de Ponca, den Sioux un den Pawnee. De Ponca hemm as Buern un Jäger leevt. In‘ Sömmer
Ollendörp (hoochdüütsch Oldendorf) is en Dörp in de Gemeen Holste (Samtgemeen Hambargen) in’n Landkreis Oosterholt, Neddersassen. Dat Dörp liggt op de Oosterholter Geest. Dat Water ut dat Rebeed flütt över’n Ollendörper Beek na de Luun hen af. De Naveröörd sünd Wellen un Helljes in’n Noordoosten, Steern un Paddewisch in’n Süüdoosten, Lübbs in’n Süden, Ax in’n Süüdwesten, Loh in’n Westen un Hassbüttel, Bokel, Stubben un Bruunshusen in’n Noordwesten. In Ollendörp is 1938 von’n Rieksarbeidsdeenst dat Waldheim inricht worrn, en Lager för Froonslüüd. Düt Maidenlager hett bet 1945 bestahn. Na dat Enn von’n Tweten Weltkrieg hebbt de Kreisbehörden in dat Lager 200 Verdrevene ut de Oostrebeden ünnerbrocht. De letzten Bewahners hebbt dat Lager 1968 verlaten. Vondaag is von dat Lager nix mehr nableven. In de Franzosentied von 1810 bet 1814 hett de Oort to de Mairie Beverst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. Bet 1851 hett Ollendörp to de Huusvaagdie Beverst in dat Gericht Beverst tohöört un is denn Deel von dat Amt Beverst worrn. 1859 is dat Amt denn aver al wedder oplööst worrn. Ollendörp keem nu an dat Amt
Karsten (ok Carsten, Casten, Kassen, Kasten un Kersten) is en plattdüütschen Vörnaam for Jungs. De Naam Karsten is en Form vun den Naamen Christian. Dor stickt dat latiensche Woort Christianus achter. Dat heet Christ. Dat latiensche Woort kümmt nu wedder vun dat greeksche Woort χριστιανoς (christianos) her, dat just so Christ heten deit. De Naam Karsten kümmt woll ut Skandinavien nah de plattdüütschen Kuntreien. De Vörnaam Kersten warrt nich bloß for Jungs, man ok for Deerns bruukt. Carsten Jancker (*1974), Footballspeler Carsten Maschmeyer (*1959), Ünnernehmer (Allgemeen Weertschopsdeenst (AWD)) Carsten Ramelow (*1974), Footballspeler Carsten Spengemann (*1972), Schauspeler Karsten Speck (*1960), Entertainer un Schauspeler Kersten Miles (†1420), Börgermeester vun Hamborg Vun düssen Vörnaam stammt de Tonaams Karstens, Karstensen, Kersten un Carstens af. De bedüüt so wat, as Ut Karsten (Kersten) siene Familie oder Vun Karsten (Kersten) sienen Hoff List vun plattdüütsche Vörnaams Wofaken un woneem de Vörnaam in Düütschland vörkummt: Karsten, Carsten, Casten, Kassen, Kasten, Kersten
De Eenfache Krake oder Slichte Krake (Octopus vulgaris), ok woll fökener bloß Oktopus (Plural Oktopoden) nömmt, höört to de Koppfööt, un dor to de Ornen vun de Kraken mit to. Den Eenfachen Kraken sien Mantel steiht wiet open un warrt bit hen to 25 cm lang. De Fangarms könnt bit hen to een Meter lang weern. Dor sitt twee Regen mit Suugproppens an. Düsse Kraken hefft en Dintenbüdel. Vunwegen datt de Slichte Krake keen Buten- un ok keen Binnenskelett hett, kann he sik bannig goot rögen un kummt allerwegens dör, ok wenn dat bannig eng is. De Eenfache Krake leevt in de Tropen un in de matigen Zonen in de See up de ganze Welt. An’n fökensten antodrepen is he nich wiet af vun Grootbritannien un de Küst vun Süüdoostasien. De Aart leevt up’n Grund vun de See, bit hen to 200 m deep, an den üteren Rand vun de Kontinentalschelfe. Dor gifft dat allerhand verscheden Levensrüme, as Felsen, Korallenriffe un Seegraswischen. Octopus vulgaris is in all Seen up’e Welt funnen wurrn. Systematikers meent, dor hannelt sik dat um en Aardenkumplex bi un nich bloß um en enkelte Aart. Wie de allerhand Populatschonen tosamenhangt, is noch nich akraat unnersocht wurrn.
De Eenfache Pieldintenfisch oder Slichte Pieldintenfisch (Loligo vulgaris) is en Aart mank de Dintenfische (Coleoidea) un höört to de Ornen vun de Pieldintenfische (Teuthida) mit to. Wenn de Tentakels mitrekent weert, könnt de Deerter bit hen to 50 cm lang un bit hen to 1,5 kg swaar weern. Düsse Aart is in matige Tahlen vun den ööstlichen Noordatlantik siene Küsten, vun de Noordsee bit vör Westafrika, un in de Middellannsche See mit de ganze Adria dorto to finnen. Meist leevt he in en Deepde vun bi 100 m un mehr, man ok 400 bit 500 m unner de See kummt he hen. Af un an lett he sik ok in de süüdwestliche Oostsee sehn. Dat gifft Forschers, de stellt gegen de Nominatform Loligo vulgaris vulgaris de tweede Unnerard Loligo vulgaris reynaudi over. De Mantel vun den Eenfachen Pieldintenfisch is normolerwiese bi 20 cm lang, man he kann ok bit hen to 40 cm lang weern. De Heken sünd grötter, as de Seken. Dat Lief is up’n Ruggen grau bit na rood hen farvt, loppt na achtern spitz to un is man slank. An’e Sieten loopt, over de beiden lesten Drüddels vun dat Lief weg, twee tämlich grode Finnen langs. De
De Eenfache oder Slichte Dintenfisch oder Enktfisk (Sepia officinalis), ok eenfach Sepia nömmt, is en Aart mank de Teinarm-Dintenfische. As all Dintenfische höört he to de Koppfööt mit to. He is tohuse an de Küsten vun Westeuropa, Noordafrika, in de Middellannsche See un in de Noordsee. De Eeenfache Dintenfisch warrt bit hen to 49 cm lang un bringt bit hen to 4 kg up'e Waag. Acht Arms sitt um den Mund umto, twee annere sünd versteken in Taschen vun sien Mantel. Dat sünd de Tentakels. Se kaamt eerst rut, wenn de Dintenfisch Büte griepen will. Hett he ehr mit de Fangarms tofaat, geevt se de Büte fudder an de körteren Arms. De eenfache Dintenfisch hett Linsenogen un kann dor meist so goot mit kieken, as de Warveldeerter dat mit ehre Ogen ok könnt. Wenn he sik versteken will, kann de eenfache Dintenfisch siene Farv ännern. Dat maakt he mit de Zellen vun siene Huud, wo de allerhand Farvpigmente dör Muskelfasern ut'neentrocken weern köönnt. So kaamt allerhand Farven tostanne. Bi den eenfachen Dintenfisch gifft dat twee Aarden, wie he siene Büte fangt. Eenmol bruukt he dor siene Tentakels for, un dat annere mol jumpt he los un grippt sik de Büte.
Ferrán Latorre Torres (* 18. Oktober 1970 in Barcelona) is en spaansch Extrembargstieger. He hett all 14 Achtdusender besteegen. 1999: Annapurna 2005: Shishapangma 2007: Broad Peak 2008: Dhaulagiri 2008: Manaslu 2009: Kangchendzönga 2012: Gasherbrum II 2013: Lhotse 2013: Cho Oyu 2014: K2 2015: Hidden Peak 2016: Makalu 2016: Nanga Parbat 2017: Mount Everest El Pais - Ferran Latorre llega a la cima del mundo y logra los 14 ochomil de la Tierra El Pais - Ferran Latorre, un ‘trabajador’ en la lista de los 14
Stinst (hoochdüütsch Stinstedt) is en Dörp in de Gemeen Lox in’n Landkreis Cuxhoben, Neddersassen. Binnen de Gemeen billt de Oort en egen polietsche Oortschop. De Oort liggt op de Wersermünner Geest. Dat Water ut dat Rebeed flütt över’n Stinster Beek na de Luun hen af. De Naveröörd sünd Donnern in’n Noorden, Wehdel in’n Noordoosten, Loh in’n Oosten, Heerst, Westerbeverst un Freeschluunbarg in’n Süüdoosten, Hollen in’n Süden, Düring mit Friedrich-Wilhelmsdörp in’n Süüdwesten, Lox un Dünenfähr in’n Westen un Bexhöv in’n Noordwesten. To de öllsten Funnen höört dat Grootsteengraff Stinst ut de Jungsteentied. Stinst kummt 1232 toeerst in de Oorkunnen vör. In’t Vörder Register kummt de Oort mit dree Hööv vör. Twüschen 1617 un 1622 hett Tönnies Torney dat Good Stinst grünnt. In’n Eersten Weltkrieg sünd fiev Soldaten ut Stinst fullen oder vermisst un in’n Tweten Weltkrieg 26. In de Franzosentied von 1810 bet 1814 hett de Oort to de Mairie Bexhöv in’n Kanton Bremerleh höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett bet 1851 to de Huusvaagdie Bexhöv von dat Gericht Beverst, von 1851 bet 1859 to dat Amt Beverst un denn
Kersten as Vörnaam is en Variant to Karsten, Vörnaam för Jungs, Kirsten/Kerstin, Vörnaam för Deerns. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Lox (hoochdüütsch Loxstedt) is en Dörp in de Gemeen Lox in’n Landkreis Cuxhoben, Neddersassen. Binnen de Gemeen billt de Oort en egen polietsche Oortschop. De Oort liggt op de Wersermünner Geest. Dat Water flütt över Gravens na de Luun hen af. De Naveröörd sünd Hogeworth un Nückel in’n Noorden, Dünenfähr un Bexhöv in’n Noordoosten, Stinst in’n Oosten, Düring mit Friedrich-Wilhelmsdörp in’n Süüdoosten, Hetthorn in’n Süden, Ness un Stotel in’n Süüdwesten, Fleest un Well in’n Westen un Siedeworth un Wulsdörp in’n Noordwesten. Lox kummt 1059 as Lacstidi toeerst in de Oorkunnen vör. In’n Eersten Weltkrieg sünd 65 Soldaten ut Lox fullen oder vermisst un in’n Tweten Weltkrieg 198. In de Franzosentied von 1810 bet 1814 hett de Oort to de Mairie Bexhöv in’n Kanton Bremerleh höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to de Huusvaagdie Bexhöv in dat Gericht Beverst tohöört, von 1851 bet 1859 to dat Amt Beverst un denn von 1859 bet 1885 to dat Amt Leh. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben.
De Langbeenmuggen (Tipulidae), ok langbeent Müggen, Snieders oder Schoosters nömmt, sünd en Familie mank de Ornen vun de Tweeflunken (Diptera). Normolerwiese weert se dor to de Muggen (Nematocera) mit rekent. Dor höört se mit to de Insekten to, wieldes de annern Deerter, de in Düütschland ok „Schoosters“ oder „Snieders“ nömmt weert, nich Insekten, man Spinnen sünd. Up de ganze Welt gifft dat bi 4.000 Aarden mank de Langbeenmuggen. Bi 140 vun jem leevt ok in Düütschland. Dor hannelt sik dat um de gröttsten Muggen bi. Se könnt bit hen to meist 40 mm lang weern un de Flunken könnt se bit hen to mehr as 50 mm wiet ut’neen spannen (Tipula maxima). Dat Lief is slank un de Flunken sünd small. Dat Lief is meist grau bit bruun, dat gifft ok Aarden, dor sitt dor (swatt-)geel oder (swatt-)rood mit in (Nephrotoma un Ctenophora). Up de Flunken sünd faken swatte Plackens to sehn. Wenn se roht, weert de Flunken schraag na achtern stellt. As bi all Tweeflunken sünd de Achterflunken (bi de wecken Aarden ok de Vörflunken) verkümmert. Upfallen doot de langen Been, wo faken Stellen in anleggt sünd, de bi Gefohr dörbreken schöllt. Dat doot se denn ok fix. De
George Arthur Akerlof (* 17. Juni 1940 in New Haven, Connecticut) is en US-amerikaansch Wertschapswetenschapler, de 2001 de Nobelpries för Wertschapswetenschapen tospraaken wurr. Akerlof lehrt as Perfesser för Wertschapswetenschapen an de Georgetown University. Akerlof hett an de Yale University studeert un sien Doktertitel an dat Massachusetts Institute of Technology maakt. He hett den gröttsten Deel vun sein Loopbahn, van 1966 bit 2014, an de University of California, Berkeley verbrocht, mit Ünnerbreeken 1967–1968 as Perfesser in Indien un 1978–1980 an de London School of Economics. 2014 is he an de Georgetown University wesselt. He is mit de Ökonomin Janet Louise Yellen verheiraadt, de wiels de Präsidentschap vun Bill Clinton en Tiet lang den Staff vun de Wertschapsberader vörsitten dee un siet Februar 2014 Baas vun dat Federal Reserve Board is. 2006 weer Akerlof wählt Präsident vun de American Economic Association. In sien berühmtest Upsatz The Market for Lemons hett he de Mechanismen vun den Bruuktwagenmarkt ünnersöcht un wies, dat free Märkte nich funktschonieren, wenn Köper un Verköper nich den glieken Togang to Informatschoon hemm. Wiel unvullständig informeerte Koopinteressenten nich tüschen minnerwertig un höhgerwertig Angeboten ünnerscheeden können, sünd se nich bereit, angemeeten Pries för de beteren Autos to betahlen. Deren Besitter hollen
Jesús Luis Ocaña Pernía (* 9. Juni 1945 in Priego, Provinz Cuenca; † 19. Mai 1994 in Mont-de-Marsan) weer en spaansch Radrennfohrer. He is allerdings in Frankriek upwussen, so dat man hüm dor de Naam "De Spanier vun Mont Marsant" geev. Fördert wurr sien Talent dör den ehmalgen Radsportler un Tour-de-France-Sieger Antonin Magne. All as Amateur kunn he sien Stärke as Tietfohrspezialist wiesen, as he 1965 den tweeten Platz bi den Grand Prix de France, 1966 den tweeten un 1967 den eersten Platz bi den Grand Prix des Nations vun de Amateure belegg. 1968 wurr he Profi, fuhr toeerst in dat spaansch Team Fagor-Fargas, later in de franzöösch Bic-Mannschap, dornah weer in Spanien för Super-Ser. Legendär wurr de "spaansch Merckx" (Zitat vun de dormalig spaansch Sportpresse) neben sien Tour-Sieg 1973 ok dör dat Pech bi de Tour 1971. He führ dat Gesamtklassement all mit mehr as acht Minüüten tegenöver Eddy Merckx an, ehe he up de 14. Deelstreck vun Revel nah Bagnères-de-Luchon so swoor to Malör keem, dat he de Tour upgeven muss. Bi de Tour de France 1977 wurr he wegen Doping mit Pemolin een Maand (up Bewährung) sparrt, kreeg teihn Straafminüüten un muss 1000 Swiezer Franken Straaf betahlen.
Luunbarg betekent Freeschluunbarg, Oort in de Gemeen Beverst in’n Landkreis Cuxhoben, Neddersassen, Oolluunbarg, Oort in de Gemeen Schippdörp in’n Landkreis Cuxhoben, Neddersassen, von Luunbarg, neddersassische Eddelfamilie. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Freeschluunbarg oder eenfach Luunbarg is en Dörp in de Gemeen Beverst in’n Landkreis Cuxhoben, Neddersassen. Binnen de Gemeen billt dat Dörp tohoop mit Westerbeverst de polietsche Oortschop Luunst. De Oort liggt op de Wersermünner Geest. Dat Water ut dat Rebeed flütt över Dohrener Beek un Luun af. De Naveröörd sünd Heerst, Dohren un Heyerhöben in’n Noordoosten, Wachholt un Westerbeverst in’n Oosten, Deelbrügg, Huh, Stubben un Bokel in’n Süüdoosten, Heis un Hollen in’n Süüdwesten un Düring un Stinst in’n Noordwesten. To de öllsten Funnen ut de Vörgeschicht tellt de Grootsteengräver bi Freeschluunbarg. De Oort is wohrschienlich von de Familie von Luunbarg von Oolluunbarg her grünnt worrn, de hier dat Good Freeschluunbarg harr. In’n Eersten Weltkrieg sünd 21 Soldaten ut Freeschluunbarg fullen oder vermisst un in’n Tweten Weltkrieg 35. In de Franzosentied von 1810 bet 1814 hett de Oort to de Mairie Beverst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to de Huusvaagdie Bexhöv in dat Gericht Beverst tohöört, von 1851 bet 1859 to dat Amt Beverst un denn von 1859 bet 1885 to dat Amt Leh.
Ryōji Noyori (japaansch: 野依 良治}}, Noyori Ryōji; * 3. September 1938 in Kōbe, Japan) is en japaansch Chemiker. 2001 kreeg he den Nobelpries för Chemie. Ryōji Noyori wurr in Kōbe as Sohn vun Kaneshi un Suzuko Noyori geboren, wo he de de Universität Kōbe angleedert Grundschool besöcht hett. Dornah is he to de Nada-Middel- un Böverschool wesselt. Sien Vader, dör den he all fröh mit de Chemie in Berühren keem, weer Forschensdirekter in de Chemischen Industrie. Mit 18 Jahren fung Noyori sien Studium an de Universität Kyōto an, tonächst mit Swoorpunkt Organische Chemie bi Keiiti Sisido (ok Keiichi Shishido), dat he 1963 mit en Mastergrad afsluuten dee. Dornah hett he in de Arbeitsgrupp vun Hotosi Nozaki bit to sien Ernennung to’n Perfesser an de Universität Nagoya arbeit. Noyori kehr nah en Postdoc bi Elias Corey in Harvard, wo he ünner annern Karl Barry Sharpless, en anner Postdoc vun Corey, kennen lehrt hett, nah Nagoya torüch. Dör sien Forschungsthema bi Corey, de selektiven Hydreeren vun en Düppelbinnen bi de Synthese vun Prostaglandin, keem he in Kuntakt mit John Osborn, de in Harvard bi Geoffrey Wilkinson Erfohrung mit de Rhodium-katalyseert Hydreeren sammelt harr. Anreegt dör de eersten Verapenlichungen vun Knowles un Horner
Eric Allin Cornell (* 19. Dezember 1961 in Palo Alto, Kalifornien) is en US-amerikaansch Physiker. Hüm wurr 2001 de Nobelpries för Physik tospraaken. Eric Cornell wurr an‘ 19. Dezember 1961 as dat öldste vun dree Kinner vun en Perfesser för Bauwesen an dat Massachusetts Institute of Technology (MIT) un en Engelschlehrerin an de High School boren. He studeer Physik an de Stanford University un gung nah sien Diplom 1985 an dat MIT nah Cambridge, de Stadt, in de he siet sien tweet Levensjohr wahnt harr. He hett in de Arbeitsgrupp vun David E. Pritchard an de Massenbestimmung vun 3He und 3H arbeit un hett dor 1990 sien Doktertitel maakt. To bemarken is, dat nah den Weggang vun Cornell vun dat MIT, Wolfgang Ketterle in de Arbeitsgrupp rinkeem, de later mit Cornell den Nobelpries kreeg. Cornell hett sück för en Postdoc-Stäe bi David Jeffrey Wineland an dat National Institute of Standards and Technology (NIST) bewurben, wurrn aber nich annommen. An Stee vun dat wurr he vun Sarah Gilbert, de sien Vorstellungsgespräch mit anhörrt harr, an de hör Ehemann Carl Edwin Wieman vermittelt, de an dat Joint Institute for Laboratory Astrophysics (JILA) in Boulder beschäftigt weer. He bleev denn ok nah sien